เกมแมนยูฯ-บอร์นมัธถูกยกเลิก หลังพบวัตถุต้องสงสัยในสนาม
การแข่งขันระหว่าง แมนเชสเตอร์ ยูไนเต็ด และ บอร์นมัธ คืนนี้ถูกยกเลิก เนื่องจากมีการตรวจพบวัตถุต้องสงสัยในสนาม โอลด์ แทรฟฟอร์ด
15 พ.ค. 2559

ผู้สื่อข่าวรายงานว่า การแข่งขันระหว่าง แมนเชสเตอร์ ยูไนเต็ด และ บอร์นมัธ คืนนี้ถูกยกเลิก เนื่องจากมีการตรวจพบวัตถุต้องสงสัยในสนาม โอลด์ แทรฟฟอร์ด
21.02 น. : มีการยืนยันจาก แมนเชสเตอร์ ยูไนเต็ด ว่า พบวัตถุต้องสงสัยในสนาม โอลด์ แทรฟฟอร์ด
21.04 น. : เจ้าหน้าที่ตำรวจพร้อมสุนัขดมกลิ่มกำลังเข้าตรวจสอบ
21.07 น. : แมตช์การแข่งขันถูกยกเลิกเนื่องจากเหตุผลด้านความปลอดภัย
 
ขณะที่การแข่งขันนัดนี้ถือเป็นแมตช์สุดท้ายของฤดูกาลที่สำคัญต่อ แมนเชสเตอร์ ยูไนเต็ด อย่างมาก เนื่องจากจะเป็นการตัดสินว่าทีมปีศาจแดงจะได้ไปเล่นฟุตบอลถ้วยสำคัญของยุโรปหรือไม่ โดยล่าสุดแมนเชสเตอร์ ซิตี้ คู่แข่งร่วมเมืองอยู่ในอันดับที่ 4 ซึ่งเป็นโควต้าสุดท้าย มีคะแนนนำแมนยูฯอยู่ 2 คะแนน ขณะที่ทีมปีศาจแดงจำเป็นต้องเก็บ 3 คะแนนให้ได้ในนัดสุดท้าย และลุ้นผลการแข่งขันของทีมเรือใบสีฟ้าอีกครั้ง โดยล่าสุดผลการแข่งขัน แมนเชสเตอร์ ซิตี้ เสมอ กับ สวอนซี ซิตี้อยู่ 1-1 ในนาทีที่ 61
 


ขอขอบคุณข้อมูลจาก www.soccersuck.in.th
ภาพประกอบข่าว : PA, Getty Images